  Майя Бывальцева Удмуртиысь езо калык инструментъёсын шудӥсьёс Карелиын Калык крезьгуръя «Кантеле» XI клыккуспо фестивале. Куриськонъёсты кутон 1-тӥ гудырикошконозь мыноз. Со сярысь ивортэ Карелиысь Йӧскалык лулчеберетъёсъя но калык творчествоя центрлэн пресс-службаез. Вожвылъяськон Петрозаводскын 25–27 коньывуонэ ортчоз. Ужрадэ Россилэн улосвылъёсысьтыз но кунгож сьӧрысь 10–23 аресъем устолыко крезьгурасьёсты ӧтё — ансамбльёсты но огназы шудӥсьёсты, кин калыкез инструментлэн аспӧртэм чузъяськеменыз паймытыны быгатэ. «Кантеле» фестиваль кун юрттэт но коньдэтысь уксё басьтӥз. Соин ик, коммерци фестивальёсын но вожвылъяськонъёсын ӵошатыса, солэн бадӟым инлыкез. Пыриськисьёсты интыяломы но сюдомы, озьы ик соосты возьмало Россиысь но Финляндиысь тодмо крезьгурасьёслэсь дунтэк мастер-классъёс, экскурсиос Татьяна Темнышева, Карелиысь Йӧскалык лулчеберетъёсъя но калык творчествоя центрлэн кивалтӥсезКуриськонъёсты cnk-karelia@yandex.ru электрон адресъя лэзьыны луэ. Тегъёс: Лулчеберет егитъёс Удмуртия пиналъёс крезьгур Карелия  